Mondragón Club de Fútbol

Mondragón Club de Fútbol edo Arrasateko Futbol Taldea (Mondra deitu ohi zaio) Arrasateko (Gipuzkoa) futbol talde nagusia da. Gipuzkoako talderik zaharrenetakoa da, Irún Football Club (1902), Beasain (1905) eta Errealaren (1909) atzetik laugarrena.

Taldeak Musakola auzoan kokatuta dagoen Mojategi futbol zelaian jokatzen ditu etxeko partidak.

 Historia 
 Club Deportivo Mondragón 
1910 urtean Madrilgo bi ikasle, Gonzalo eta Laureano Ortiz de Zarate y Elosea, Arrasatera etorri ziren udako oporrak pasatzera. Ama arrasatearra zuten eta Aretxabaleta eta Eskoriatzako bainuetxetan egoten ziren. Atlético Madrilen sorreran egon ziren anai biak, eta Arrasateko kaleetan ere futbolean aritzen ziren. Hauek ikusita, herriko hainbat gaztek 1913an Club Deportivo Mondragón sortu zuten. 1916an ordea taldea desegin zen, orduko langileek hasitako greba baten ondorioz jokalari gabe gelditu eta Etxaluzeko futbol zelaiaren errenta ezin izan baitzuen ordaindu. 1922 urtean taldea birsortu egin zen. 1923 urtean Mahalako zelaia inauguratu zuen. Entrenatzaile ingelesa ere ekarri zuten, Mister Harris izenekoa, 500 pezetatako soldatarekin.

 More eta zuria 
Gerra Zibila pasa ondoren 1942 urtean talde berria sortu zen, Fundación de la Juventud Deportiva de Mondragón izenekoa, eta honek hartu zituen gaur egungo koloreak; morea eta zuria. Gipuzkoako Ohorezko Erregionala hasi eta berehala, 1951ean, Mondra txapelduna izan zen. Sei urte egin zituen jarraian Hirugarren Mailan emaitza onak lortuz gainera, bi aldiz hirugarrena izan baitzen (kontuan hartu behar da bigarren B maila ez zela oraindik existitzen). 1957an jeitsi eta 1962an itzuli zen, berriz ere sei urtetarako eta birritan laugarren eginez gainera. 1965-66 denboraldian gaur egungo izena hartu zuen, Mondragón Club de Fútbol. Azken aro bikaina 1987 eta 1996 artean izan zuen, hirugarren mailan 9 urte jarraian eginez. Ordurako Atxabalpeko futbol zelaian jokatzen zuen, Gesalibar auzoan. 1992-93 denboraldian hirugarrena izan zen eta Bigarren B mailarako igoera fasea jokatu zuen. Utebo, Egüés eta Escobedo izan zituen aurkari eta ligaxkan partida bat irabazi (Escobedori), bi berdindu eta hiru galdu zituen.

1995-96an maila galdu zuen eta ordutik Gipuzkoako Ohorezko Erregionalean aritu da. Diru arazoengatik maila apalean ibili izan da ordutik.

 Mendeurreneko partida 
2013an ehungarren urteurrena ospatzeko Errealaren aurka partida jokatu zuen denboraldi aurrean. Nabarmen gelditu zen maila desberdintasuna, Mondra Erregional Preferentean ari baitzen eta Erreala Lehen mailan.

 Uniformea 

 Ereserkia 
Taldeak badu ereserki ofizial bat. Bere leloak horrela dio:
 Gora Mondra, beti jokatuz garbi
 Gora Mondra, txapelari segi

Dena dela herriko RIP musika taldeak egindako abestia da ezagun bihurtu dena, Liverpool taldeko "You'll never walk alone" ereserkiaren moldaera bat da, ingelesez abesten dena.

 Datuak 
2024-25 denboraldia barne:
 Denboraldiak Lehenengo Mailan: 0
 Denboraldiak Bigarren Mailan: 0
 Denboraldiak Bigarren B Mailan: 0
 Denboraldiak Lehen Federazioan: 0
 Denboraldiak Bigarren Federazioan: 0
 Denboraldiak Hirugarren Mailan: 21
 Denboraldiak Hirugarren Federazioan: 0
 Emaitzarik onena: 3.a (Hirugarren Maila, 1954-55, 1955-56 eta 1992-93 denboraldietan)

 Hirugarren mailan egindako denboraldiak 
 Denboraldia # MailaEmaitza1952-5333. maila5.a1953-5433. maila4.a1954-5533. maila3.a1955-5633. maila3.a1956-5733. maila15.a (jeitsi)   1962-6333. maila4.a1963-6433. maila14.a1964-6533. maila13.a1965-6633. maila4.a1966-6733. maila10.a 1967-6833. maila14.a (jeitsi)   1983-8443. maila19.a (jeitsi)   1987-8843. maila10.a1988-8943. maila9.a1989-9043. maila8.a1990-9143. maila11.a1991-9243. maila12.a 1992-9343. maila3.a1993-9443. maila10.a 1994-9543. maila11.a 1995-9643. maila18.a (jeitsi)

 Azken denboraldiak 
 Denboraldia # Maila Postua2004-055Gipuzkoako Ohorezko Erregionala9.a2005-065Gipuzkoako Ohorezko Erregionala10.a2006-075Gipuzkoako Ohorezko Erregionala7.a2007-085Gipuzkoako Ohorezko Erregionala7.a2008-095Gipuzkoako Ohorezko Erregionala11.a2009-105Gipuzkoako Ohorezko Erregionala6.a2010-115Gipuzkoako Ohorezko Erregionala11.a2011-125Gipuzkoako Ohorezko Erregionala15.a2012-135Gipuzkoako Ohorezko Erregionala15.a2013-146Erregional Preferentea7.a2014-156Erregional Preferentea3.a2015-166Erregional Preferentea2.a2016-175Gipuzkoako Ohorezko Erregionala7.a2017-185Gipuzkoako Ohorezko Erregionala7.a2018-195Gipuzkoako Ohorezko Erregionala4.a2019-205Gipuzkoako Ohorezko Erregionala13.a2020-215Gipuzkoako Ohorezko Erregionala8.a/-2021-226Gipuzkoako Ohorezko Erregionala6.a2022-236Gipuzkoako Ohorezko Erregionala18.a (jeitsi)2023-247Gorengoen maila1.a (igo)2024-256Gipuzkoako Ohorezko Erregionala

 Palmaresa 
 Gipuzkoako Ohorezko Erregionala (2): 1951, 1983

 Emakumezkoen taldea 

1987an Emakumezkoen taldea sortu zuen klubak, Euskal Herri mailan aurrenekotakoa izan zen. 2017an Arizmendi Futbol Taldeak (Arrasate-Aretxabaleta) Euskal Ligara igotzea lortu zuen eta denboraldi berrirako Aretxabaleta Kirol Elkarteak eta Arrasateko Futbol Taldeak bat egin zuten proiektuarekin. Horrela sortu zen Leintz Arizmendi Futbol Taldea. 2017-18 denboraldian taularen erdialdean gelditu bazen ere uko egin zion mailari.

2023 artean izan zen Leintz Arizmendi taldearen parte. Orduan berriz ere bakarkako bideari ekitea erabaki zuen.

Leintz Arizmendi Urtea  Maila  Postua2017-18Euskal Liga10.a2018-19Gipuzkoako Erregionala4.a2019-20Gipuzkoako Erregionala1.a (igo)2020-21Euskal Liga erretiratua2021-22Gipuzkoako Erregionala5.a2022-23Gipuzkoako Erregionala7.aMondragón CF2023-24ez2024-25Gipuzkoako Gorengoen maila

 Erreferentziak 

 Ikus, gainera 
 Leintz bailarako futbol derbiak

 Kanpo estekak 
 Webgune ofiziala

Kategoria:Gipuzkoako futbol taldeak
Kategoria:Arrasateko kirola